  Туспуктэм: vk.com (Александр Плотников) Наталия Сильвестрова Кизнер ёросысь Ягул гуртысь Совето Союзлэн Героез Ф. М. Дербушев нимо школаез быдэсак тупатъялозы. Юртэз «Модернизация шольных систем образования» федерал программа улсын выльдозы. Со сярысь ёрослэн тӧроез Александр Плотников «ВКонтакте» мерлыко вотэсысь бамаз ивортӥз. Школаез куартолэзе тупатъяны кутскозы, ужъёсты туэ ик йылпумъяны чаклало. Со дырлы пиналъёс нылпи садысь буш интыосаз дышетскозы. Тодэ вайытом, 2024-тӥ арын оглом тямыс школаез выльдозы. Ватсалом, Удмуртиысь дышетонъя но тодосъя министр Светлана Болотникова но министерствоысь ӧнерчиос Вавож ёросысь школае тупатъян ужъёсъя кенешыны вуылӥзы. Тегъёс: школаос тупатъянужъёс Кизнер Удмуртия  